**Бекітемін**: **Күні: 27.10.2021ж**

**Сабақтың тақырыбы:** «Домбыра аспабындағы алғашқы қадамдармен танысып, ойнау шеберлігін дамыту»

Сабақ 1 сынып оқушысы Сейфолла Арсен, 3 сынып Бапаева Тахмина және 4 сынып Даулетова Адинаменөтеді.

**Сабақ мақсаты:** «Оқушылардың техникалық дағдыларымен танысып, жұмыстану»

**Сабақ міндеті**: « Оқушылардың техникалық шеберлігін шыңдау»

***Білімділігі:*** Оқушылардың өз еркімен дайындала ала отырып дамуы

***Дамытушылық:*** Әр сыныптың сатыдан сатыға өсуін қадағалап, жоғары дамуы

***Тәрбиелік:***

Музыканы сүюге тәрбиелеу. Сабаққа жауапкершілікпен қарауға және ұқыпты болуға үйрету.

**Сабақтың типі:** Аралас сабақ

**Сабақтың көрнекілігі:** слайдтар, аспаптар, нота парағы.

**Сабақтың барысы,**

1. Сәлемдесу, ұйымдастыру кезеңі.
2. Шағын ойын ұйымдастыру
3. 1ші сыныппен жұмыс
4. 3ші сынып күймен жұмыстану
5. 4 ші сынып шығармамен жұмыстану
6. Қорытындылау. Үй тапсырмасын беру. Оқушыларды бағалау.
7. **Ұйымдастыру кезеңі:**

* Сәлемдесу. Оқушымен амандасу.
* Сабақтың тақырыбын, мақсатын хабарлау.
* Аспаптың құлақ күйін келтіру.
* Оқушының сабаққа әзірлігін тексеру, назарын сабаққа аудару

1. **Шағын ойын ұйымдастыру**

Оқушыларға арнайы қағаз бетіне жазылған скрипка кілті, нота ұзақтығы, нота орналасуы, өлшемдер жазылған парақ араластырып көрсетіледі. Оқушылар дер кезінде тауып алып, қол көтеріп жауап беру керек.

1. **1ші сыныппен жұмыстану**

Домбырада техникалық шеберлікті қалыптастыру үшін ең алдымен домбыра сыныбына келген 1 сыныбынан бастаймыз. Яғни оқушының домбыраға дұрыс отыруы, оң және сол қол қойылымдарының дұрыс қойылуына мән беріледі. Бірінші сынып оқушысы Сейфолла Арсен домбыраға келмес бұрын домбыра шертіп көрмеген, яғни Арсен домбыра сыныбына келіп ең негізгі тақырыптарды меңгерді. Бұл бізде ең алғаш баспалдақ десек те болады. Ең алдымен техникалық шеберлігін шың осы оң қол және сол қол қойылымдарынан бастайық. Ақгүл алдымен оң қол қағыстарына жаттығу жасау арқылы қолының еркін қозғалуын байқау. Яғни білек буыны бүгіліп, оң қолы еркін қозғалуында. Кейін, сол қолмен жұмыстану домбырада перне бойымен саусақтары өз орнында тұрғанын қадағалау. Арсеннің орындауында Орыс халық әні «Тень-тень» Концертмейстер Савельева Ольга Николаевна

1. **3ші сынып күймен жұмыстану**

Бапаева Тахмина ортаңғы сынып оқушысы, Құрманғазының «Бозшолақ» күйін орындайды. Ең алдымен Тахминадан Құрманғазы Сағырбайұлы туралы қысқаша мағлұмат сұраймыз: Туып өскен жері, туған жылы, қандай күйлерін білесін? Құрманғазы Сағырбайұлы (1818-1889) — қазақтың ұлы [күйші](https://kk.wikipedia.org/wiki/%D0%9A%D2%AF%D0%B9%D1%88%D1%96)-[композиторы](https://kk.wikipedia.org/wiki/%D0%A1%D0%B0%D0%B7%D0%B3%D0%B5%D1%80). Туып-өскен жері [Бөкей хандығы](https://kk.wikipedia.org/wiki/%D0%91%D3%A9%D0%BA%D0%B5%D0%B9_%D0%9E%D1%80%D0%B4%D0%B0%D1%81%D1%8B), қазіргі [Батыс Қазақстан облысының](https://kk.wikipedia.org/wiki/%D0%91%D0%B0%D1%82%D1%8B%D1%81_%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%BE%D0%B1%D0%BB%D1%8B%D1%81%D1%8B) [Жаңақала ауданына](https://kk.wikipedia.org/wiki/%D0%96%D0%B0%D2%A3%D0%B0%D2%9B%D0%B0%D0%BB%D0%B0_%D0%B0%D1%83%D0%B4%D0%B0%D0%BD%D1%8B) қарасты [Жиделі](https://kk.wikipedia.org/wiki/%D0%96%D0%B8%D0%B4%D0%B5%D0%BB%D1%96) деген жер. Күйлері: Адай, Балбырауын, Айжанқыз, Бозшолақ. Бапаева Тахминаның орындауында Құрманғазының күйі Бозшолақ.

1. **4 ші сынып шығармамен жұмыстану**

Жоғары сынып оқушысы Даулетова Адина. Алдымен жаттығудан бастаймыз, домбыраның соңғы пернелерінен жоғары пернелерге дейін оң қағысы жоғарыдан бастап 3 нотаның қағыстарын бірте қағыстарын алмастырып 4 рет қайталау арқылы домбыра бойындағы жоғарғы пернеге дейін тоқтамай ойнау. Ол бізге не береді? Оң және сол қоларының еркін қозғалуын қалыптастырады. Белгілі бір техникалық шеберлігі жылдам талап ететін күйді немесе шығарманы ойнамас бұрын алдымен жай жылдамдықпен қолды жаттықтырып қыздырып аламыз. Қолды жаттықтырып алғаннан кейін, жылдам жылдамдықпен ойнауға дағдылану керек. Жылдам жылдамдықта шықпай қалып жатқан жерлерге бөлек бөліміне дайындалу арқылы, сол бөлімнің жақсы ойналуына дейін ойнату керек. Орындайтын шығарма Нұрлан Бекенов «Шабыс».

Нұрлан Бекенов қазіргі заман композиторы балаларға арнап шығарған шығарлары бар.

1. **Қорытындылау. Үй тапсырмасын беру. Оқушыларды бағалау.**

Қазіргі домбыра үйрену әдістемесі ғасырлар бойы қалыптасқан күй үйрену тәжірибесінің қағидаларымен тығыз байланыста болуы керек. Халық күйшілері қалдырған күй үйрену тәжірибесінің негіздерін жинақтап, қазіргі домбыра үйренудің жүйелі әдіс-тәсілдерін жасап, домбыра үйренудің болашақтағы бағыт-бағдарын анықтап алуды өмірдің өзі талап етіп отыр. Ең бастысы бұрынғы халық күйшілерінің күй үйрену тәжірибесінен адасып қалмау. Қүйдің мазмұнын түсініп, мәнерлеп жақсы тарту үшін шеберлік қажет. Күй тартудың барлық сырларын, оның тұнып тұрған әдістерін жүйелі түрде үйрену үшін ұстаздық үлкен тәжірибе керек, ғасырлар бойы қалыптасқан күй тарту өнерін жан-жақты меңгеру үшін әдістемелік жүйе керек.